# KIT D’ACOMPANYAMENT DE LA GESTIÓ EMOCIONAL D’UN PROJECTE EMPRENEDOR

1. **Objecte del programa**

El Consorci Leader de Desenvolupament Rural del Camp , amb el projecte Start Up Rural, organitza el “***Kit d’acompanyament de gestió emocional d’un projecte emprenedor****”* amb l’objectiu de recolzar iniciatives i projectes emprenedors LEADER de l’àmbit d’actuació del Consorci i així afavorir la creació de llocs de treball, la fixació de la població al territori i la potenciació de la cultura emprenedora.

Aquesta iniciativa està impulsada per el projecte de cooperació Start Up Rural 2022, amb el finançament del Departament d’Acció Climàtica, Alimentació i Agenda Rural i el Fons Europeu Agrícola de Desenvolupament Rural.

# Descripció del programa

**Es seleccionaran 20 projectes que obtindran un servei de 12 hores formatives i d’acompanyament**. L’acompanyament el realitzarà [**Aixalda Sistèmica**](https://aixaldasistemica.cat/)**, coaching per al món rural**. Els objectius que es perseguiran són:

* Conscienciar a les persones emprenedores de la importància de la seva salut emocional i l’impacta en el seu projecte.
* Conèixer les eines d’expressió i regulació emocional de les quals ja disposa l’emprenedor.
* Facilitar noves eines pràctiques d’autoregulació emocional i generar una proposta amb aquelles més adients per a cada projecte emprenedor.
* Reflexionar sobre el procés d’acompanyament i consolidar els aprenentatges adquirits.

El servei serà escollit per l’empresa o persona física d’acord a les seves necessitats, amb un itinerari d’acompanyament:

* Fase introducció/diagnosi
1. Sessió individual: **Les emocions, vàlides a nivell professional?** Sessió de presentació de l’acompanyament i de diagnòstic de l’emprenedor. A través de la conversa i dinàmiques el coach valora la situació de partida de la persona emprenedora per acompanyar-la a identificar les seves emocions, les necessitats i les competències emocionals que pugui necessitar. També es contextualitza en quina fase es troba el seu projecte.

Durada: 1,5h

1. Sessió de grup: **la Intel·ligència emocional, de què estem parlant?** Sessió grupal amb 4 – 6 emprenedors per tal d’introduir els conceptes bàsics i igualar coneixements entre els participants. S’introduirà el funcionament del cervell envers les emocions, breu context històric a la IE, els conceptes de sentiment, emocions primàries, emocions secundàries, el cercle de la IE, la competència emocional i la presa de consciència sobre les pròpies emocions i la seva regulació. En aquesta sessió es realitzaran dinàmiques participatives per a comprendre els conceptes a través de l’experiència activa així com exemples d’actualitat adients.

Durada: 2h

1. Sessió individual: sessió per introduir els conceptes de salut emocional, responsabilitat i conèixer l’estil de lideratge de la persona emprenedora. A través de dinàmiques (finestra de Johari, etc.) l’emprenedor pren consciència de la responsabilitat sobre les seves pròpies emocions, les opcions d’autoregulació i els tipus d’interaccions establertes amb les persones del seu entorn. Es farà especial èmfasi en el concepte de resiliència com a element indispensables per tota persona emprenedora i la importància dels pensaments positius davant qualsevol situació difícil. Es demanarà als emprenedora un exercici de registre, el Diari d’emocions, el qual hauran d’anar treballant fins a la següent sessió.

Durada: 1,5h

* Fase d’intervenció
1. Sessió de grup: **Quines estratègies i eines pràctiques tenim a l’abast?** En aquesta sessió es presentaran i practicaran tres eines bàsiques de competència emocional mitjançant dinàmiques amb l’objectiu d’ampliar el ventall d’eines per a la regulació emocional:
	1. La respiració i el moviment: Tècnica Alba Emoting
	2. El discurs interior: creences potenciadores Vs creences limitants
	3. La visualització d’imatges agradables: Mindfulness i meditació

Durada: 1,5h

1. Sessió individual: **Fil a l’agulla? Nous hàbits per a la competència emocional**. S’inicia la sessió amb les reflexions a les quals hagi arribat la persona arran del Diari d’emocions. Posteriorment un cop ja presentades les principals eines d’autogestió i/o regulació emocional es valora amb l’emprenedor quins són els seus objectius empresarials i quines habilitats emocionals poden tenir un pes més rellevant en el seu dia a dia a nivell professional i personal per traçar el pla d’acció emocional.

Durada: 1,5h

1. Sessió individual: **Quins talents tinc per a la vocació emprenedora?** En aquesta sessió s’explorarà la vocació, la professió i els talents de l’emprenedor per conèixer la seva coherència o incoherència amb el seu projecte. Quins són els seus valors, el seu propòsit i quines problemàtiques té o ha pogut tenir amb el projecte, i quines té a nivell conscient i inconscient. Seguiment del pla d’acció emocional.

Durada: 1,5h

* Fase de reflexió/tancament
1. Sessió individual: **Què m’emporto?** Reflexió i valoració del pla d’acció per part de l’emprenedor, noves preses de consciència envers les emocions i assentament de les noves habilitats desenvolupades

Durada: 1h

1. Sessió de grup: **Tancant el cercle.** Sessió de tancament del grup, compartirem preses de consciència de cada un dels participants i les habilitats adquirides des de l’inici de l’acompanyament.

Durada: 1,5h

 Un cop finalitzada la sessió podran respondre de forma individual a una enquesta general de valoració del procés (via correu electrònic)

La resta de candidatures presentades s’incorporaran als programes formatius i d’acompanyament del projecte Start Up Rural.

# Públic objectiu del programa

El programa es dirigeix a projectes emprenedors LEADER que compleixin amb l’objectiu d’aquest.

Els projectes poden ser presentats per persones físiques o empreses que compleixin els **següents requisits**:

* Que el projecte es trobi situat a l’àmbit d’actuació del Consorci Leader de Desenvolupament Rural del Camp. En cas de ser projectes d’emprenedoria de nova creació, hauran de registrar-se en un termini de tres mesos a partir de la presentació de la candidatura.
* El projecte ha de haver estat beneficiari dels ajuts LEADER en alguna de les anualitats del PDR 2014 – 2022.
* Ubicats en municipis amb una població inferior als 10.000 habitants.
* Projectes que s’emmarquin dins alguna d’aquestes tipologies:
	+ Projectes productius amb creació d’ocupació
	+ Projectes d’innovació productiva
	+ Projectes d’obertura de negocis comercials, en especial els que atenen necessitats bàsiques
	+ Projectes que serveixin per augmentar el valor afegit del producte final.

# Àmbit d’actuació i termini d’execució

Les empreses o persones físiques sol·licitants han de tenir la seu o delegació permanent en l’àmbit d’actuació del Consorci Leader de Desenvolupament Rural del Camp i l’activitat proposada ha d’estar circumscrita en el mateix àmbit.

**Els projectes s’executaran abans del 15 d’octubre de 2023**. Podran estar en procés d’execució en el moment de presentar la candidatura a la convocatòria.

# Presentació de candidatures i documentació a presentar

Per poder-se presentar a la candidatura, cal procedir de la següent manera:

* Descarregar i omplir el MODEL DE CANDIDATURA i signar el document de DECLARACIÓ RESPONSABLE de compliment dels requisits. Els documents es troben disponibles al web <https://www.leaderdelcamp.cat/projectes/start-up-rural-a-catalunya/kit-gestio-emocional-emprenedora/>
* Tramitar la sol·licitud omplint una [instància genèrica](https://identitats.aoc.cat/o/oauth2/auth?scope=autenticacio_usuari&redirect_uri=https://seu-e.cat/tramits/api/auth/valid&response_type=code&client_id=tramits.etram2.cat&access_type=offline&approval_prompt=auto&state=Lzk4Mjk5NTAwMDYvaW5zdGFuY2lhLWdlbmVyaWNh) de la seu electrònica del Consorci, adjuntant-hi la documentació anterior.

# El termini de presentació de sol·licituds s’inicia el 10 de febrer de 2023 i finalitza el 28 de febrer de 2023, a les 23:59 hores.

No s’acceptaran sol·licituds que no estiguin degudament omplertes o presentades per altres vies o fora de termini.

# Criteris de valoració

Tots els projectes hauran de complir amb els requisits descrits anteriorment. Tanmateix, es valoraran els següents criteris:

* **Qualitat i coherència del projecte amb els resultats previstos (Màxim 20 punts)**. Es prioritzaran els projectes més ben detallats i els que sol·licitin un servei més ben definit, amb uns objectius clars.

# Utilitat: resposta a una necessitat clarament identificada i ajustada al context actual i en línia amb l’objectiu del Kit (Màxim 20 punts).

* **Vinculació del projecte amb els objectius específics de l’Estratègia de Desenvolupament Local de l’Associació Leader de Ponent (Màxim 20 punts):**
	+ Projectes econòmics transformatius i sostenibles
	+ Projectes vinculats al seu territori i de foment de vinculació amb aquest
	+ Projectes conscients amb el canvi climàtic i les problemàtiques derivades al Camp de Tarragona

# Avaluació i selecció dels projectes

Els projectes seran avaluats pel personal tècnic del Consorci Leader de Desenvolupament Rural del Camp.

Els resultats de l’avaluació i la selecció dels projectes presentats es publicaran al web www.leaderdelcamp.cat i es comunicaran via notificació electrònica a totes les empreses o persones físiques presentades.

# Seguiment i justificació del programa

Els beneficiaris es comprometen a col·laborar amb Aixalda sistèmica per a la realització de la documentació d’avaluació corresponent. En el cas que durant el desenvolupament del programa es produeixin circumstàncies que ocasionin modificacions substancials o significatives del projecte presentat, com ara en les dates d’execució, el pressupost o les que es considerin importants, s’hauran de comunicar al Consorci per tal que aquesta ho autoritzi.

# Comunicació

La imatge del Consorci Leader de Desenvolupament Rural del Camp s’incorporarà a tots els elements i accions que es realitzin en el marc del projecte, com por exemple a actes de presentació, invitacions, notes de premsa, cartells, fullets, vídeos i en tota menció divulgativa del projecte.

El Consorci Leader de Desenvolupament Rural del Camp podrà fer ús informatiu dels projectes seleccionats.

# Altres disposicions

La presentació de sol·licituds predisposa l’acceptació de les condicions del programa.

De produir-se incompliment, el Consorci Leader de Desenvolupament Rural del Camp es reserva el dret de procedir com s’estimi convenient.

Qualsevol qüestió que pugui sorgir de la interpretació o aplicació d’aquestes condicions serà resolta pel Consorci, que es reserva el dret a modificar, per causes justificades, les condiciones del programa en qualsevol moment. Qualsevol modificació serà publicada al web .

El Consorci no serà titular ni dels projectes presentats ni dels realitzats, ja que la titularitat d’aquests serà en exclusiva de l’empresa o persona física beneficiària.

Ni el Consorci, ni qualsevol de les empreses impulsores de la iniciativa no es responsabilitzarà de cap reclamació o conseqüència adversa que pugui generar-se de forma directa o indirecta en l’execució del projecte, i pot emprendre les accions legals oportunes en cas de veure’s afectat per les mateixes.

Per a qualsevol consulta addicional es podrà contactar a través de la seu electrònica del Consorci Leader <https://www.leaderdelcamp.cat/eadministracio> especificant a l’assumpte “***Kit d’Autogestió Emocional Emprenedora LEADER***”.